OpenLLM-France/wikimedia huggingface dataset:
# Luke Davison

Luke Davison (Sydney, 8 de maig de 1990) és un ciclista australià, professional des del 2009, actualment milita a l'equip Budget Forklifts. Combina el ciclisme en pista amb la carretera. Ha guanyat quatre medalles als Campionats del món en pista.

## Palmarès en pista

* 2008
** Campió del món júnior en Persecució per equips, amb Rohan Dennis, Luke Durbridge i Thomas Palmer
** Campió del món júnior en Madison, amb Thomas Palmer
** Campió del món júnior en Òmnium
* 2012
** Campió d'Oceania en Madison, amb Alexander Edmondson
** Campió d'Oceania en Persecució per equips, amb Alexander Morgan, Mitchell Mulhern i Miles Scotson
** Campió d'Oceania en Òmnium
* 2013
** Campió d'Oceania en Òmnium
** Campió d'Austràlia de persecució per equips, amb Alexander Edmondson, Miles Scotson i Glenn O'Shea
** Campió d'Austràlia de scratch
* 2014
** Campió del món de persecució per equips, amb Glenn O'Shea, Alexander Edmondson i Mitchell Mulhern
** Medalla d'or als Jocs de la Commonwealth en Persecució per equips, amb Jack Bobridge, Alexander Edmondson i Glenn O'Shea
** Campió d'Austràlia de madison, amb Alexander Edmondson
** Campió d'Austràlia de persecució per equips, amb Alexander Edmondson, Jack Bobridge i Glenn O'Shea
* 2016
** Campió del món en Persecució per equips (amb Sam Welsford, Miles Scotson, Callum Scotson, Alexander Porter i Michael Hepburn)
** Campió d'Austràlia de Quilòmetre

### Resultats a la Copa del Món

* 2013-2014
** 1r a Aguascalientes, en Òmnium
* 2015-2016
** 1r a Cambridge, en Persecució per equips

## Palmarès en carretera

* 2012
** 1r al Tour of the Murray River i vencedor de 4 etapes
* 2013
** Vencedor d'una etapa al Herald Sun Tour
** Vencedor de 2 etapes al Tour of the Murray River
* 2014
** 1r al Omloop der Kempen

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lorino

«Lorino» té aquests significats:
* Lorino (Umbria), un lloc a Ferentillo, Itàlia
* Lorino (Txukotka), una localitat rural de Rússia
# Línia evolutiva d'Aipom

Aquesta línia evolutiva de Pokémon inclou Aipom i Ambipom.

## Aipom

Aipom és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i evoluciona a Ambipom.

## Ambipom

Ambipom és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i evoluciona d'Aipom.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Aipom a Bulbapedia (anglès)
* Ambipom a Bulbapedia (anglès)
Espècies de Pokémon :
# Love, in Itself

«Love, in Itself» és un senzill de la banda britànica Depeche Mode llançat el 19 de setembre de 1983 que tancaba l'àlbum de la banda Construction Time Again.
El senzill contenia tres remescles més: una per l'àlbum, una versió extensa pel vinil de 12" i una altra versió d'estil lounge que inclou bàsicament un piano. La cara-B, "Fools", fou composta per Alan Wilder i també incloïa una remescla més extensa anomenada "Fools (Bigger)". El videoclip de "Love, in Itself" fou dirigit per Clive Richardson.

## Llista de cançons
### 7": Mute/7Bong4 (Regne Unit)

* "Love, in Itself.2" – 4:00
* "Fools" – 4:14

### 12": Mute/12Bong4 (Regne Unit)

* "Love, in Itself.3" – 7:15
* "Fools (Bigger)" – 7:39
* "Love, in Itself.4" – 4:38

### L12": Mute/L12Bong4 (Regne Unit)

* "Love In Itself.2" – 4:00
* "Just Can't Get Enough" (Directe) – 5:35
* "A Photograph of You" (Directe) – 3:21
* "Shout!" (Directe) – 4:39
* "Photographic" (Directe) – 3:56

### CD: Mute/CDBong4 (Regne Unit, 1991), Sire / Reprise 40297-2 (Estats Units, 1991) i Reprise CD BONG 4 / R2 78890C (Estats Units, 2004)

* "Love, in Itself.2" – 4:00
* "Fools" – 4:14
* "Love, in Itself.3" – 7:15
* "Fools (Bigger)" – 7:39
* "Love, in Itself.4" – 4:38
* "A Photograph of You" fou composta per Martin Gore, "Fools" per Alan Wilder, i "Just Can't Get Enough", "Photographic" i "Shout!" per Vince Clarke.
* Les cançons en directe foren enregistrades el 25 d'octubre de 1982 a Hammersmith Odeon de Londres.

## Referències

* 1 2 3 4 «DM archives > Discography / Singles > Love, in Itself» (en anglès). Depeche Mode. [Consulta: 8 setembre 2013].

## Enllaços externs

* Love, in Itself a DepecheMode.com (anglès)
# Love, Laughter and Truth

Love, Laughter and Truth és un àlbum del 2002 format de material previ inèdit del comediant Bill Hicks. El material de l'àlbum va ser gravat originalment per Bill Hicks per a ús personal, però després de la seva mort va ser revisat pels agents de Hicks Estate, i es va decidir de publicar els fragments prèviament inèdits. El material prové de gravacions fetes des del 1990 al 1993 a Denver, San Ramon, West Palm Beach, San Francisco i Pittsburgh.

## Mala qualitat de so

Aquest àlbum està ple de mala qualitat de so. Això és degut als equips que es van usar en diverses ocasions per les gravacions i la falta de volum mentre es gravava. Abans de publicar l'àlbum, se'n va fer una cuidada remasterització. Tot i així, el so és de mala qualitat i les variacions de volum entre les cançons són fàcilment detectables.

## Llista de cançons

* "Intro / Smokers Vs Drinkers" – 1:33
* "Drunk Driving" – 6:53
* "New York Apartment" – 1:53
* "My One Man Show" – 1:32
* "Pot Smoking" – 1:11
* "Drugs Are Bad" – 3:14
* "Children on Airplanes" – 3:52
* "50 Year Smoker" – 1:37
* "Smoking in Heaven" – 3:57
* "Austràlia" – 2:18
* "Satiating the American Comedy Audience" – 0:44
* "Dance Club" – 1:44
* "Speaking of Homosexuality" – 2:32
* "Poe-Naw-Grah-Fee" – 1:46
* "A Question for the Ladies" – 4:33
* "My Favourite New Kid" – 1:07
* "You Can't Get Bitter" – 2:53
* "Closing Bit" – 0:27

## Referències

* Fitxa de l'àlbum a Rykodisc Records Arxivat 2005-12-13 a Wayback Machine..

## Enllaços externs

* Guardian Unlimited - Leave them laughing.
# Antoni Margil de Jesús

Agapit Margil i Ros (València, 18 d'agost de 1657 – Ciutat de Mèxic, 6 d'agost de 1726) va ésser un sacerdot franciscà que, amb el nom de religió d'Antoni de Jesús, fou missioner a la Nova Espanya (actual Mèxic). Ha estat proclamat venerable per l'Església catòlica.

## Biografia

Va néixer a València el 1657, fill de Joan Margil i Esperança Ros, i fou batejat amb el nom d'Agapit a la parròquia de Sant Joan del Mercat, avui la dels Sants Joans. Als 18 anys va ingressar a l'orde dels Franciscans Descalços, on va fer professió l'any següent, adoptant el nom d'Antoni de Jesús. Ordenat sacerdot en 1682, va viure als convents d'Onda i Dénia. El març de 1683 va marxar cap a Amèrica per ésser-hi missioner.
Va predicar i evangelitzar la zona compresa entre Louisiana i Panamà, amb 40.000 conversions entre els indígenes. Va començar predicant a Querétaro (Mèxic), on arribaren el 13 d'agost de 1683 i prengueren possessió del convent de Santa Cruz. i des d'allí, amb els seus companys Antonio Linaz i Melchor López, va recórrer en deu anys Guatemala, Hondures, Nicaragua i Costa Rica, entre 1684 i 1688, Talamanca (Costa Rica, 1688-1691 i 1705-1707) i Verapaz (Guatemala, 1691-1696). Sempre viatjava a peu i duia una vida austera i de penitència; era molt devot de la Mare de Déu i de la Passió de Crist, popularitzant aquestes devocions. Feia servir la música per apropar-se als indígenes, cantant i ensenyant a cantar salms i lloances a Déu. En 1696 va ésser nomenat superior del col·legi de Querétaro, i en 1701 va fundar un col·legi a Guatemala, el del Crist Crucificat; en 1706 va fundar el de Nuestra Señora de Guadalupe de Zacatecas, i en 1717, les missions de Dolores i Adaes i fins a trenta missions arreu de Centreamèrica. A partir de 1711 va començar a predicar en Masyarit, Coahuila i Nuevo León (1712-1716) i Texas (1722), passant-hi altres deu anys.
Va escriure un diccionari de moltes de les llengües indígenes que havia après. Fou notari apostòlic, comissari del Sant Ofici i prefecte de Propaganda Fide a les Índies Occidentals. Els últims anys els passà als col·legis de Querétaro i Zacatecas. Emmalaltí i, portat a la ciutat de Mèxic, va morir el 6 d'agost de 1726 al convent de San Francisco.

## Veneració

Les seves restes van ésser traslladades en 1778 a la capella de Nuestra Señora de la Macana, al mateix convent; en 1836 estigueren un temps a l'església de la Puríssima, a Mèxic i, finalment, foren instal·lades a la Catedral de Mèxic el 2 d'abril de 1861.
Va obrir-se la causa de beatificació el 19 de juliol de 1769; el 31 de juliol de 1836 Gregori XVI el va proclamar venerable.

## Bibliografia

* Biografia detallada
* Marian T. Horvat. Ven. Antonio Margil of Jesus: apostle of New Spain and Texas.
* Espinosa, Isidro Félix. El peregrino septentrional atlante: delineado en la exemplarissima vida del Venerable Padre F. Antonio Margil de Jesus ... aclamado de la piedad por nuevo apostol de Guatemala. México: Joseph Fernando de Hogal, 1737.
# Luci Tremel·li Escrofa

Luci Tremel·li Escrofa (en llatí Lucius Tremellius Scrofa) va ser un magistrat romà del segle ii aC.
Va ser qüestor d'Aule Licini Nerva, propretor de Macedònia l'any 142 aC. En absència de Nerva va derrotar el pseudo Perseu o pseudofilip, revoltat amb 16000 homes als que va dir que aplanaria com a porcs ("dixit celeriter se illos, ut scrofa porcos, disjecturum") i d'això va obtenir el malnom de Scrofa (truja) que va esdevenir cognom hereditari. Aquest origen del nom però, no està comprovat.

## Referències

* ↑ [https://quod.lib.umich.edu/m/moa/acl3129.0003.001/766?rgn=full+text;view=image;q1=ScrofaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 758. ]
# Magnesiobeltrandoïta-2N3S

La magnesiobeltrandoïta-2N3S és un mineral de la classe dels òxids, que pertany al supergrup de la högbomita.

## Característiques

La magnesiobeltrandoïta-2N3S és un òxid de fórmula química (Mg₆Al₂)(Al$_{18}$Fe$^{3+}$₂)O$_{38}$(OH)₂. Va ser aprovada com a espècie vàlida per l'Associació Mineralògica Internacional l'any 2016, i la primera publicació data del 2018. Cristal·litza en el sistema trigonal. La seva duresa a l'escala de Mohs es troba entre 6 i 6,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu regional de ciències naturals, secció de mineralogia, petrografia i geologia, a Torí (Itàlia), amb el número de catàleg: m/u17182.

## Formació i jaciments

Va ser descoberta a Marmore, a la call de Valtournanche (Vall d'Aosta, Itàlia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Magnesiobeltrandoite-2N3S» (en anglès). Mindat. [Consulta: 30 novembre 2019].
# Magnesioaubertita

La magnesioaubertita és un mineral de la classe dels sulfats, que pertany al grup de l'aubertita. Rep el seu nom pel seu contingut en magnesi i la seva relació amb l'aubertita.

## Característiques

La magnesioaubertita és un sulfat de fórmula química MgAl(SO₄)₂Cl·14H₂O. Cristal·litza en el sistema triclínic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la magnesioaubertita pertany a «07.DB: Sulfats (selenats, etc.) amb anions addicionals, amb H₂O, amb cations de mida mitjana només; octaedres aïllats i unitats finites» juntament amb els següents minerals: aubertita, svyazhinita, khademita, rostita, jurbanita, minasragrita, ortominasragrita, anortominasragrita, bobjonesita, amarantita, hohmannita, metahohmannita, aluminocopiapita, calciocopiapita, copiapita, cuprocopiapita, ferricopiapita, magnesiocopiapita i zincocopiapita.

## Formació i jaciments

Va ser descoberta a Faraglione Ranni, a Porto Levante, a l'illa de Vulcano, a les Illes Eòlies (Província de Messina, Itàlia). Només ha estat descrita a un altre indret a tot el món, a la mina La Vendida, al districte de Sierra Gorda (Regió d'Antofagasta, Xile).

## Referències

* ↑ «Magnesioaubertite» (en anglès). Mindat. [Consulta: 30 juliol 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 30 juliol 2017].
* ↑ «Magnesioaubertite» (en anglès). Handbook of Mineralogy. Arxivat de l'original el 3 de març 2016. [Consulta: 30 juliol 2017].
# Arxiu Arbocenc

L'Arxiu Arbocenc és una obra del municipi de l'Arboç inclosa en l'Inventari del Patrimoni Arquitectònic de Catalunya.

## Descripció

És un edifici de petites dimensions i compost de tres plantes. Els baixos són ocupats per l'arxiu i consten d'un arc de mig punt adovellat molt restaurat i d'una finestra amb la data 1689 a la llinda. La planta noble, utilitzada com habitatge, presenta una finestra rectangular. Les golfes tenen dues finestres quadrades.

## Història

L'arxiu arbocenc, o bé el Centre d'Estudis Locals i Comarcals iniciat l'any 1948, era dirigit pel Sr. Jané i Samsó. Actualment el regenta el seu fill. És un centre on es troba recollida i ordenada una sèrie de temàtiques sobre el poble. Així hi ha seccions de documents numismàtica i filatèlia, música i teatre, fets parroquials, folklore, moviments esportius, biografies, entre altres temes. Hi destaca, sobretot, l'hemeroteca local amb les col·locacions completes dels periòdics locals: "Creu i Aixada", "Badalota", "Fe i Vida", "El quart", etc. En una paraula, cal ressaltar la important tasca que aporta a terme aquest centre per de conservar un llegat tan important.

## Referències

* 1 2 «Arxiu Arbocenc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Spectrolebias semiocellatus

Spectrolebias semiocellatus és un peix d'aigua dolça anual de la família dels rivúlids i de l'ordre dels ciprinodontiformes. Va ser descrit per W. Costa i T. Nielsen el 1997.
Els adults poden assolir els 2,2 cm de longitud total. És un peix estacional, del qual els ous sobreviuen sota la fang en l'estació seca. Viuen en estanys temporaris poc pregons fins 80cm d'aigua dolça a les planes inundables del riu Formoso, a la conca de l'Araguaia al Brasil.

## Referències

* ↑ Costa, W. J. E. M.; Nielsen, D. T. B. «A new genus and species of annual fish (Cyprinodontiformes: Rivulidae) from the Araguaia basin, central Brazil» (en anglès). Ichthyological Exploration of Freshwaters, 7, 3, 1997, pàg. 257-265.
* 1 2 «Spectrolebias semiocellatus Costa & Nielsen, 1997» (en anglès). FishBase. [Consulta: 19 desembre 2022].
# Greater Los Angeles Area

Greater Los Angeles Area, o el Southland (Zona del Gran Los Angeles o Terra del Sud), és un terme usat tant per la regió urbanitzada i Àrea Estadística Combinada (Combined Statistical Area), un grup de zones metropolitanes interactuants, que s'estenen sobre cinc comtats administratius en la part sud de Califòrnia, és a dir, els comtats de Los Angeles, Orange, San Bernardino, Riverside, i Ventura. Al llarg del segle XX ha estat una de les regions de més creixement dels Estats Units d'Amèrica; tanmateix, el creixement ha davallat a partir de l'any 2000. En el cens de 2010, la zona metropolitana de Los Angeles tenia uns 17,8 milions de residents. És la zona metropolitana més gran dels Estats Units després de la de Nova York (New York metropolitan area), i també una de les aglomeracions urbanes més gran del món.
Segons el cens dels Estats Units (U.S. Census Bureau), la zona metropolitana de Los Angeles té una superfície total de 12.561 km² mentre que la més àmplia zona estadística combinada cobreix 87.940 km², fent-la la regió metropolitana més extensa dels Estats Units pel que fa a superfície. Tanmateix, més de la meitat d'aquesta superfície es troba en les escassament poblades zones dels comtats de Riverside i San Bernardino. A més de ser el nexe de la més gran indústria d'entreteniment del món, Los Angeles és també un centre mundial dels negocis, del comerç internacional, l'educació, els mitjans de comunicació, la moda, el turisme, la ciència i la tecnologia, l'esport i el transport.

## Ciutats dins el Greater Los Angeles Area

Los Angeles -Long Beach - Riverside - San Bernardino - Santa Ana - Anaheim - Irvine - Oxnard - Ontario

### Demografia
## Referències

* ↑ «Metropolitan and Micropolitan Statistical Areas». United States Census Bureau. [Consulta: 30 març 2008].
* ↑ World's Largest Metropolitan Areas, 2012
* ↑ «Revealed: Cities that rule the world». CNN, 10-04-2010 [Consulta: 20 octubre 2011].
* ↑ «Older Suburbs in the Los Angeles Metropolitan Area» (PDF). Local Government Commission. Arxivat de l'original el 2008-05-28. [Consulta: 10 setembre 2014].
# Agulles de pastor

Les agulles de pastor o dits de bruixa (Scandix pecten-veneris), l'epítet del nom científic fa referència a pinta de Venus. És una espècie de planta dins d'Apiaceae la família de la pastanaga. És originària d'Euràsia, oest, centre i sud d'Europa i també a tots els Països Catalans, i actualment ha estat introduïda a molts llocs i de vegades es considera una mala herba. Rep el nom d'agulles pels seus llargs fruits que fan un gruix d'1,5 cm i amb un bec de 7 cm. Planta anual que fa de 10 a 40 cm d'alt i floreix de febrer a juliol. Als Països Catalans viu sobretot en camps de cereals sobre sòls eutròfics, des del nivell del mar als 1.350 metres.

## Referències

* ↑ «Agulles de pastor». Noms de plantes. Corpus de fitonímia catalana. TERMCAT, Centre de Terminologia.
* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.

## Enllaços externs

* Photo gallery
* Jepson Manual Treatment
# Jordiada

La Jordiada és una festa de cultura popular tradicional catalana que se celebra anualment des de 1993 durant el diumenge més proper dins de la setmana de Sant Jordi, al Parc de Can Mercader dins del municipi de Cornellà de Llobregat. És una jornada de proximitat amb ambient festiu que vol simbolitzar l'amistat i l'alegria de viure entre la ciutadania local, en esclat de llum i focs d'artifici. Durant el dia es fan activitats musicals, infantils, participen les corals i s'hi ballen sardanes. També hi ha diverses mostres d'artesania popular i participen els castellers, els dracs, els diables i els gegants de la ciutat. Complementen l'acte fires, llibres, flors, concursos de pintura i fotografia, així com mostres de puntes de coixí. Es realitza un dinar de germanor i un cremat a l'aire d' havaneres.

## Història

L'any 1992 es va crear una comissió per organitzar una trobada d'entitats de cultura popular vinculades a Cornellà de Llobregat. Lluís Castells i Pi fou el membre de la comissió que va fer la proposta del nom, que va rebre l'aprovació de la resta de membres. Es va celebrar per primera vegada el 18 d'abril de 1993. La JORDIADA - va ser inicialment només el títol d'una il·lusió compartida a la que calia dotar del contingut adient, aquest a càrrec de l'especialitat de cadascuna de les entitats compromeses en el projecte. Del citat requisit n'han tingut cura, any rere any durant vint-i-tres edicions anuals consecutives les entitats cornellanenques de cultura popular catalana a base de llurs aportacions especials, comptant alhora i en tot moment amb el suport decidit de les autoritats locals, i el fruit d'aquest esforç col·lectiu el trobem en la realitat esplendorosa actual de la festa, a la qual es podria ben bé denominar JORDIADA – LA FESTA DE PRIMAVERA de la ciutat de Cornellà de Llobregat.
Des del 2012, també hi col·labora el Museu de les Matemàtiques de Catalunya, que es troba al mateix Palau de Can Mercader. En l'edició de 2015 es va fer un homenatge a Ovidi Montllor.

## Referències

* ↑ Cuyàs, Manuel «Jordiada». El Punt Avui, 28-04-2015, pàg. 2.
* ↑ Vila, Florenci (coord). Jordiada. Llums i Colors. Comissió Jordiada. Ajuntament de Cornellà de Llobregat, 2006. DL B141272006.
* ↑ Nonell, Laia «Cornellà celebra La Jordiada con una edición dedicada a Salvador Espriu». El Periódico de Catalunya, 12-04-2013.
* ↑ «Sant Jordi es diu Jordiada a Cornellà». Xarxanet, 21-04-2015.
# Coalició de Forces Democràtiques

La Coalició de Forces Democràtiques (Francès: Coalicion de Forces Démocratiques, CFD) va ser una aliança política de Burkina Faso (antic Alt Volta). Va ser fundada al Gener del 2002 pels following partits polítics:
* Convenció per la Democràcia i la Federació (CDF)
* Front de Refusament
* Moviment per la Tolerància i el Progrés (MTP)
* Unió Democràtica de Faso (UDF)
* Unió de Liberals per la Democràcia (ULD)
* Els Verds de Burkina
A les eleccions legislatives del 5 de maig del 2002 la CFD va guanyar el 4,4% del vot popular i 5 dels 111 escons. Des del maig del 2003 la CFD va ser composta per la CDF, els Verds i el Moviment Patriòtic per la Renovació. A l'abril del 2005 es va transformar en la Convenció de Forces Democràtiques.
# Kerpini

Kerpini (grec Κερπινή) és una petita vila de muntanya al nord del municipi de Kalàvrita a Acaia, Grècia. El 2011 tenia una població de 173 habitants.

## Personatges

Kerpini fou el lloc d'origin de la família Zaimis que va donar diversos líders revolucionaris i polítics:
* Andreas Zaimis (1791–1840), combatent a la guerra d'Independencia grega
* Thrasívulos Zaïmis (1822–1880), que fou primer ministre de Grècia
* Alexandros Zaimis (1855–1936), que fou primer ministre de Grècia], Alt Comissionat de Creta i president de Grècia
* Theodoros Zaimis, metge

## Població

| Any | Població |
| 1981 | 287 |
| 1991 | 235 |
| 2001 | 207 |
| 2011 | 173 |

## Enllaços externs

* Kerpini a les pàgines de Viatges GTP
# South Snyderville Basin

South Snyderville Basin és una concentració de població designada pel cens dels Estats Units a l'estat de Utah. Segons el cens del 2000 tenia 3.636 habitants.

## Demografia

Segons el cens del 2000, South Snyderville Basin tenia 3.636 habitants, 1.226 habitatges, i 977 famílies. La densitat de població era de 128,3 habitants per km².
Dels 1.226 habitatges en un 49,3% hi vivien nens de menys de 18 anys, en un 71,8% hi vivien parelles casades, en un 6% dones solteres, i en un 20,3% no eren unitats familiars. En el 13,3% dels habitatges hi vivien persones soles l'1,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,27.
Per edats la població es repartia de la següent manera: un 32,2% tenia menys de 18 anys, un 4,6% entre 18 i 24, un 34,5% entre 25 i 44, un 25,8% de 45 a 60 i un 2,9% 65 anys o més.
L'edat mediana era de 37 anys. Per cada 100 dones de 18 o més anys hi havia 104,7 homes.
La renda mediana per habitatge era de 86.116 $ i la renda mediana per família de 92.644 $. Els homes tenien una renda mediana de 62.650 $ mentre que les dones 40.524 $. La renda per capita de la població era de 35.405 $. Entorn del 2,8% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Snyderville Basin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- South Snyderville Basin». American Fact Finder. Oficina del Cens dels Estats Units, 12-01-2010.